b'\n_START_ARTICLE_\nSilsand\n_START_SECTION_\nStedet\n_START_PARAGRAPH_\nBedriftene Tromspotet og Art Nor, som begge holder til p\xc3\xa5 Silsand, har hatt stor suksess de siste \xc3\xa5rene. Tromspotet driver mottak, sortering og pakking av poteter for salg i butikker, mens Art Nor produserer gryteklare produkter hvor potet er en viktig ingrediens. _NEWLINE_P\xc3\xa5 Silsand finnes ogs\xc3\xa5 bl.a Extra-butikk med post i butikk, Senjastua veikro, bakeri, Best-stasjon og MIX-kiosk. Dessuten huser stedet et avdelingskontor for Troms Kraft. Senter for psykisk helse Midt-Troms holder ogs\xc3\xa5 til p\xc3\xa5 Silsand, og i 2006 utvidet senteret lokalene betraktelig._NEWLINE_Silsand har to skoler; Sm\xc3\xa5slettan skole (1.-4.trinn), Silsand barneskole (5.-7.) Begge er toparallellskoler og betjener Silsand skolekrets. Tidligere var det ogs\xc3\xa5 en tredje skole, Silsand ungdomsskole, som ble lagt ned i 2015 da elevene fra den tidligere skolen flyttet til den nye Finnsnes ungdomsskole. I tillegg har stedet idrettshall og tre barnehager. I Silsandmarka er det meget godt turterreng b\xc3\xa5de sommer- og vintertid._NEWLINE_Det lokale fotballaget, FK Senja, spiller i 2015 i 2. divisjon.'